श्री राजनाथ सिंह ने कहा कि आज के पेचीदा और महत्वपूर्ण रक्षा हालात को देखते हुए हमें न सिर्फ पारम्परिक खतरों बल्कि नये गैरपारम्परिक खतरों से निपटने के लिए भी तैयार रहना होगा। एमफिल डिग्री प्राप्त करने वाले अधिकारियों को बधाई देते हुए श्री राजनाथ सिंह ने कहा कि यह पाठ्यक्रम पूरा कर लेने के बाद निश्चित रूप से सभी अधिकारी भविष्य की चुनौतियों का मुकाबला करने के लिए पूरी तरह से तैयार हो चुके हैं तथा वे राज्यशक्ति के सभी घटकों के साथ काम करने में सक्षम हैं।